Trustpilot eksisterer, så folk kan få sig en fornemmelse af hvordan en virksomhed fungerer iht. forbrugeren, og derefter beslutte om det er mennesker de ønsker at handle med.

Med Post Danmark har vi desværre ikke altid et valg.
Langt de fleste postordreforretninger bruger Post Danmark som primær leverandør.

Jeg holder mig som regel fra at skrive direkte negative bedømmelser, men i dag faldt dråben så som fik bægeret til at flyde over.

Jeg er FÆRDIG med Post Danmark. Også selvom jeg så ikke længere kan få tilsendt visse ting.

Jeg ventede mig to pakker i dag d. 9/4-2015.
Da jeg ved et tilfælde sad i min gang og ordnede noget grej, så jeg da den hæderlige arbejder fra Post Danmark, uden at banke på, åbnede min dør og SMED min pakke gennem gangen så den for det første næsten ramte mig i hovedet, og for det næste trillede hen ad gulvet.

Til deres held var min lup pakket ind i rigeligt bobleplast (tak Inge, godt der er nogen der forstår hvordan man driver virksomhed) og intet var sket.

Det er nok i øvrigt samme postbud der rykkede fronten af min postkasse så han kunne stille en alt for stor pakke, der også skulle signeres for, der og lade som ingenting.. Det var de åh så meget kede af, og det skulle da heller ikke kunne ske, og det kunne de næsten ikke tro, etc. etc.

Nummer to pakke var så adviseret via. e-mail at nu var den klar til afhentning i den lokale postbutik.

De flinke folk der kunne ikke finde den. Ingen overraskelse her. Post Danmark syntes åbenbart det er O.K. at folk spilder penge og tid på at hente deres pakker, når de så slet ikke er der alligevel. Det har jeg prøvet før..

Jeg beder om et nummer til Post Danmark for "nu var jeg snart træt af deres julelege".. Butiksmedarbejderen giver uden tøven et nummer: 70124455

Jeg kender ikke Post Danmarks' nummer, så jeg ved ikke at jeg har fået et nummer butikken åbenbart ikke må give ud.

Jeg ringer op og er lidt forbløffet over den hurtige respons (sidst jeg snakkede med deres "kundeservice" ventede jeg 43 minutter) men tænker ikke længere over det.

"Ja. Pænt goddag. Mit navn er sådan og sådan, og min pakke den sådan og sådan. Og dem her i butikken de sådan og så.."

Længere når jeg ikke før den hysteriske person i den anden ende komplet overfuser mig:

"Sig mig.. Er du privatperson?!"

"Øh? Ja?"

"HVEM er du? HVOR har DU det her nummer fra?!"

"Hvad relevans har det?" (Her er mit pis allerede på vej i kog.)

"Det har MEGET STOR relevans! For det er forbudt og  det må man slet ikke og blaaa blaaa blaaa!"

Ikke noget med: "Hov, der er vist nogen der er kommet til at give dig et nummer der ikke var deres at give ud. Hvis du vil være så venlig at oplyse mig butikken så vi kan underette deres ledelse, så stiller jeg dig om til en annden afdeling."

Eller bare noget lign.

Hendes tone og ivrighed efter at få mit navn, og navn på hvem der havde givet mig nummeret, gjorde at jeg nægtede og sagde det ikke var mit problem hvad der blev givet ud af numre og bad så om at snakke med hendes chef. Jeg skulle åbenbart ikke have startet med "Jamen hør nu lille ven". For efter det begyndte hun at skrige i røret: "Du skal ikke kalde mig lille ven! Du aner ikke hvor gammel jeg er!"

Wow. Sidst jeg prøvede det med dem var da jeg kaldte en mandlig medarbejder for "kære ven".
De bryder sig åbenbart ikke om at blive være venner med os kunder.
Og før i tænker at jeg var grov før dette, eller at der var NOGET SOM HELST hånligt i min stemme da jeg sagde det, så kan i godt tro om.

Men da hun så begynder, med MEGET truende stemme og råbende, at fortælle mig at jeg skal slappe af og tale sådan og sådan, og JEG HAVDE BARE AT SIGE HVEM DER GAV MIG DET NUMMER, og jeg kunne ikke snakke med hendes chef fordi jeg ikke tiltalte hende "højtærede hæderlige, royale postgudinde" - eller hvad der nu gik gennem hovedet på den tøs.

Der trækker jeg altså grænsen. Jeg er jyde og fra landet. Punktum.
"Jamen **** mig da! Hvad er DIT navn?! Lad mig snakke med din chef!"

Jeg var bare færdig, og nu var det en overordnet med hovedet skruet ordenligt på, eller også måtte jeg lægge på.

Hånligt gentager hun, at jeg ikke kan snakke med hendes chef, fordi jeg ikke gør et eller ander udefinérbart rigtigt. Og hendes navn kan jeg selvfølgelig ikke få når jeg sådan skal bande. (Ikke at det interesserede mig det mindste.)

Jeg slutter af med et vagt: "Jeg skal nok få skovlen under dig." - og lægger på samtidig med at jeg fortryder jeg nogensinde bestilte noget som helst gennem Post Danmark til at begynde med. Rådvild, ophidset, uden jeg aner hvor min pakke er. En i butikken lover at ringe til mig hvis de finder den.

Pointen er at jeg udemærket godt ved at der skal to til tango, men jeg er heller ikke i tvivl om hvem der bød op til dans denne gang.

Så sig mig:

Fordi en uvidende butiksarbejder giver et nummer til mig, fortjener jeg så at blive tyranniseret på den måde? Og man skal åbenbart have tykkere hud end ti elefanter tilsammen når man ringer dem op, for i guder hvis du kommer til at bande af dem! Så er alt glemt om hvordan de selv pisker en stemning op, spiller på éns nerver og overbeviser sig selv om at det er DIG og MIG den er gal med.

Suk.

Efter pakker der forsvinder, pakker der bliver stillet i regnen uden signatur, pakker der bliver kastet rundt med, pakker man næsten får i knolden, postkasser der bliver hærget, hysteriske og ubehagelige, uprofessionelle medarbejdere, ja - jeg kan jo ikke sige andet end hvis jeg helt kunne udelukke denne virksomhed fra mit liv, så havde jeg nok gjort det for lang tid siden.

Det eneste gode der er at sige om dem er, at indimellem så kommer nogle af deres pakker frem som forventet, og nogle gange har en servicemedarbejder en god dag.

Men der stopper festen også, så vidt jeg kan se.

Jeg går ind for at virksomheder, og folk generelt, skal have en chance for at rette op på tingene. Men helt ærligt Post Danmark, så priser jeg mig lykkelig fordi det ikke er mine skuldre den byrde hviler på. For der er godt nok noget at tage fat på.

Jeg vil ihvertfald gøre mit, for at gå efter forretninger der tilbyder andre leverandører i fremtiden. Og bare rolig Post Danmark. Jeg ringer ALDRIG mere til nogen af jeres numre. (Heller ikke de super-hemmelige super-agent numre som ingen må vide.) Skal vi have noget med hinanden at gøre fremover må det blive over e-mail. Og så er der vist ikke så meget mere at sige om det.